Presentem DD: l’eina per a la Digitalització Democràtica de l’Educació\nUs presentem DD: l’eina àgil, amb codi públic, auditable i interoperable per a la Digitalització Democràtica de l’Educació.\nXnet i un grup de famílies promotores, en el marc del seu Pla de Digitalització Democràtica de l’Educació, presenten en roda de premsa a l’Ajuntament de Barcelona la primera versió de la infraestructura educativa digital DD, un workspace integral pioner que agrega eines de software lliure i auditable en una única suite amb la sobirania de dades i els drets digitals de la comunitat educativa en el centre.\nDD al Telenotícies de TV3\nDD – extracte de la roda de premsa a l’Ajuntament de Barcelona.\nElaborat a partir del Pla de Digitalització Democràtica de l’Educació dissenyat per Xnet i les famílies promotores, ha comptat amb el suport de la Direcció d’Innovació Democràtica i el Comissionat d’Innovació Digital de l’Ajuntament de Barcelona i del Consorci d’Educació de Barcelona, que han permès la creació d’un pilot realitzat per Xnet, tres centres educatius i les empreses desenvolupadores IsardVDI i 3iPunt, amb la col·laboració de l’aFFaC i AirVPN.\n· DD ofereix una alternativa àgil, amb codi públic, auditable i interoperable als productes privatius de les grans corporacions tecnològiques com ara Google o Microsoft\n· L’Ajuntament de Barcelona amplia ara el seu suport perquè el pilot, que inclou capacitació, acompanyament i serveis tècnics personalitzats 24/7, pugui ampliar-se a més centres formatius de la ciutat\n· Demostrem que Catalunya té talent km0 per al desenvolupament tecnològic i que pot liderar una visió capdavantera de la democràcia digital\nDes de l’any 2010, una multinacional tecnològica s’ha situat com el principal proveïdor de les infraestructures digitals de l’educació pública. El seu desembarcament a l’àmbit educatiu va començar primer entre el professorat, amb la tecnologia de correu electrònic, estenent-se després, a poc a poc, entre l’alumnat, i en l’ús dels servidors i l’arxiu en el núvol, les eines ofimàtiques, l’entorn virtual d’aprenentatge, l’agenda, els contactes, el calendari, els formularis, les videoconferències i, finalment, el hardware.\nEl març de 2019 un grup de famílies vam aixecar l’alarma i es va dirigir a Xnet per trobar una solució a aquest fet perquè enteníem entenent que aquest desplegament significava, en primer lloc, la datificació inèdita i accelerada de gran part de la vida educativa de l’alumnat, el professorat i les famílies, i la consegüent pèrdua de la sobirania de les dades en mans de servidors i tecnologies privatives pertanyents a una gran corporació tecnològica. I, en segon lloc, perquè significava un monocultiu tecnològic, que crea clients captius des de la infància, cosa que va directament en contra d’una educació digital crítica ja que ometia la pluralitat i la multiperspectiva, la metacognició respecte les eines i les corporacions tecnològiques utilitzades i, en definitiva, anava en contra de la llibertat d’infraestructures i de pensament.\nLa importància crucial de les infraestructures digitals\nMentre els centres educatius no semblaven disposar d’alternatives a l’alçada de les necessitats, nosaltres vam advertir que les infraestructures digitals dels centres no només no eren un tema menor sinó la clau de volta de la fase actual de la nostra realitat digital. Després va arribar la pandèmia i ens va donar la raó: les infraestructures digitals esdevenien un servei bàsic per al funcionament del dia a dia escolar i, alhora, el camp de batalla de la sobirania de dades i els drets digitals dels menors d’edat. Un llapis i un paper no enregistren, ni codifiquen ni emmagatzemen dades en arxius de grans empreses. El mail, les videoconferències, els formularis i els documents ofimàtics sí que ho fan. Un llapis i un paper no mediatitzen monopolísticament l’accés a la cultura.\nDavant d’aquesta situació, entre molts actors de la comunitat educativa planava una sensació d’inevitabilitat i de derrota front el predomini de les grans corporacions tecnològiques, considerades pràcticament imbatibles i omnipotents. Però nosaltres teníem clar que havíem de defensar la sobirania de les dades de les nostres filles i fills, del professorat i de les famílies, i que estiguessin en servidors controlats per nosaltres i que es gestionessin amb programes auditables i oberts. I volíem demostrar alhora que no només altres tecnologies són possibles sinó que, més enllà de la versió d’internet de les grans corporacions tecnològiques, existeix un altre internet lliure i democràtic que precisament els centres educatius i formatius (i l’administració) tenen el deure de posar en pràctica a través de l’exemple i això sense augmentar innecessàriament la brutal carrega de treball que ja han de suportar, sinó, en la mesura del possible, facilitant-la.\nDD, una alternativa d’infraestructura educativa digital sobirana i democràtica\nAra, després de tres anys de feina i un de desenvolupament frenètic, presentem DD, el prototip d’infraestructura digital integral del Pla de Digitalització Democràtica d’Xnet.\nHa estat possible gràcies al desenvolupament de les empreses que van guanyar la licitació (IsardVDI i 3iPunt), al suport i finançament de la Direcció d’Innovació Democràtica, el Comissionat d’Innovació Digital, el Comissionat d’Economia Social de l’Ajuntament de Barcelona i el Consorci d’Educació de Barcelona, i a la col·laboració de l’aFFaC (Associacions Federades de Famílies d’Alumnes de Catalunya) i AirVPN. Amb el seu suport, Xnet, les famílies i els centres promotors hem impulsat aquest prototip d’infraestructura.\nLes característiques que fan de DD una eina per garantir l’autonomia tecnològica, la pluralitat tecnològica sobirana i democràtica són les següents:\n• •\tÉs una infraestructura digital integral amb gestió unificada, és a dir, un workspace o unitat de treball que aglutina en una suite única (et dónes d’alta només una vegada quan entres [Single Sign-on]) diferents funcionalitats i serveis com les eines ofimàtiques, l’espai en el núvol, el correu electrònic, les videoconferències, l’entorn virtual d’aprenentatge, etc., les eines més habituals que precisa un centre educatiu en l’era digital per a les diferents necessitats i tipus d’usuari (alumnat de primària i secundària, professorat, famílies i personal d’administració i serveis). Afegeix a les prestacions de les suites ara més comuns en l’educació com ara les de Google, la gestió unificada d’usuaris i grups d’usuaris.\n• •\tEstà desenvolupada a partir d’eines de software lliure, auditable i obert, com Moodle, Nextcloud, WordPress, Big Blue Button, Etherpad, Onlyoffice i Keycloak, tecnologies ampliament consolidades que alhora són referència internacional. La seva estructura per container permet canviar-les per altres si s’escau.\n• •\tÉs instal·lable en servidors propis i comercials, però permetent el control directe de dades i continguts. O sigui, el que s’enten normalment com a seguretat dels servidors, nosaltres afegim també el respecte de drets de les persones com ara la presumpció d’innocència i la inviolabilitat de les comunicacions, coses que normalment no són requisits contractuals dels servidors, amb greus prejudicis per als drets de les persones usuaries.\n• •\tInclou correu electrònic i altres eines de comunicació interpersonal com a xat vetllant per la inviolabilitat de les comunicacions.\n• •\tÉs interoperable per facilitar la migració i integració des d’altres plataformes, com la migració del Classroom a Moodle, del Sites a WordPress (en fase beta) o dels usuaris de Google Workspace a l’Administrador DD per no crear clients captius.\n• •\tEs diposita a un repositori públic (encara en fase de compilació), GitLab, per retornar a la ciutadania de forma oberta i transparent allò que ha estat desenvolupat amb els seus diners i perquè el seu codi sigui millorat i enriquit per la comunitat. És un paquet, per tant, que segueix el principi de public money, public code, segons el qual el software desenvolupat per a l’àmbit públic i finançat públicament ha de posar-se a disposició de tothom. I un paquet que segueix les llibertats que defineixen el software lliure: la llibertat de de fer servir el programa amb qualsevol propòsit; la d’estudiar com funciona el programa i modificar-lo, adaptant-lo a les necessitats; la de distribuir còpies del programa; la de millorar el programa i fer públiques aquestes millores per a tothom, de manera que tota la comunitat en surti beneficiada.\n• •\tÉs escalable i personalitzable ja que pot sumar noves aplicacions i adaptacions ajustant-se a les necessitats de cada sector i als contextos de cada àmbit o centre. Al darrere del paquet hi ha persones que coneixen molt bé les potencialitats del software lliure i les necessitats dels centres educatius. És un paquet, per tant, que posa les persones i les seves realitats per davant de la tecnologia i que respon a una concepció humana, sensible i contextualitzada del món digital.\n• •\tI no menys important, hem generat diversos manuals d’ús el més important dels quals, el que permet definir els protocols perquè la comunitat educativa entengui i pugui respectar la protecció de dades ja que li és beneficiosa. Proveïm plantilles per als avisos legals, els mòduls d’autorització d’activitats i els contractes amb proveïdors externs.\nAl prototip en marxa, li resten reptes per tancar, com l’automatització d’alguns components i superar la fase beta d’algunes de les funcionalitats de l’interoperabilitat entre eines. Però la infraestructura digital DD acompleix els objectius bàsics d’una digitalització democràtica.\nComencem a replicar\nDes que el 2019 des d’Xnet vam començar aquesta feina, són centenars els centres educatius i formatius, les afa/ampa, els docents i les famílies que han contactat amb Xnet alarmats i preocupats pels drets digitals de la comunitat educativa. El nombre d’agents interessats en l’alternativa creix exponencialment dia rere dia.\nDurant aquesta setmana, en el Canòdrom, Ateneu d’Innovació Digital i Democràtica de Barcelona, estem realitzant tallers de formació entorn al DD al que s’han inscrit més de 300 persones i entitats de Barcelona, Catalunya i la resta de l’Estat.\nNomés per a les sessions de presentació que hem programat aquesta setmana, de tot Catalunya ens han contactat 35 instituts (14 de Barcelona), 25 escoles de primària (9 de Barcelona), també més de 30 entitats vinculades a l’educació (l’affac, evidentment, que ens ha donat suport des del principi, escoles de música, d’idiomes i altres especialitats, fundacions, moviments de renovació pedagògica, serveis tècnics educatius), una desena d’entitats d’àmbits de fora de l’educació (com l’ecologia o la cultura), una desena d’investigadors, i molts altres perfils. De fora de Catalunya, ens han contactat del País Vasc, amb qui començarem a treballar en breu, Mallorca i Andalusia.\nPer la seva part, l’Ajuntament de Barcelona s’ha compromès a donar suport al desenvolupament que encara necessita el programa, a consolidar el prototip i estendre’l a d’altres centres educatius i formatius de la ciutat de Barcelona.\nDel determinisme tecnològic de les grans corporacions a l’avantguarda de la democràcia digital\nLa creació i l’impuls del DD i l’interés que ha generat és una mostra real de què la societat civil organitzada pot rebatre amb accions i fets el determinisme tecnològic i la sensació d’inevitabilitat. I això ha de succeir en aliança amb les institucions que tenen el mitjans i la responsabilitat per fer-ho. Els sentits i els usos de les tecnologies digitals els definim les societats i les persones i no podem ni volem que el disseny del nostre futur digital sigui proveït per grans corporacions i una sola forma de veure internet i el món digital.\nLes grans corporacions tecnològiques són negocis i encaminen les tecnologies cap als seus interessos mercantils. Res a dir, és legítim. Però ha de està a les nostres mans, el poder encaminar les tecnologies cap als nostres interessos. Els drets de les persones han de ser el cor del disseny de les polítiques digitals i no una característica afegida a algun producte a la que li podem donar ON o OFF.\nAmb la nostra feina hem demostrat que aquí a Catalunya tenim el talent i el know how tecnològic km0 per desenvolupar i habilitar tecnologies capdavanteres en funcionalitats i, el que és més important, en democràcia.\nDes de Xnet hem definit un Pla de Digitalització Democràtica de l’Educació capdavanter a nivell internacional i avui és el seu primer pas.\nComença la reconquesta digital d’Europa :).\nBreu descripció tècnica\nDD, integra diferents projectes de software lliure ja àmpliament consolidats. La innovació que aporta aquesta solució és fer que totes les aplicacions treballin en equip.\nEl ventall de software que hem integrat és eñ següent:\nMoodle és l’eina de gestió d’aprenentatge que es fa servir arreu del mon per universitats i molts centres educatius amb més de 160 milions d’usuaris registrats i traduïda a 120 idiomes.\nNextcloud és un gestor de fitxers com a documents, fulls de càlcul, enquestes i aplicacions al núvol, que s’integra amb un editor online i col·laboratiu, l’OnlyOffice; també disposa de calendari i de correu electrònic… Aquest gestor el fan servir diferents institucions, com el ministeri d’Interior de França.\nBigBlueButton és una eina de videoconferència pensada específicament per l’entorn educatiu. Per exemple, el professor té el control de la pissarra virtual i pot fer sales separades de treball. Es fa servir a moltes escoles d’Alemanya.\nEl WordPress és la eina que es fa servir per dissenyar webs, és al darrere de moltes de les webs on naveguem habitualment.\nAlgunes de les característiques diferencials del DD respecte a les eines comercials més utilitzades, per aconseguir que sigui una eina integral per l’educació són:\n– Desenvolupaments a mida enfocats a una gran usabilitat de la suite (workspace)\n– Simplificació del comportament de les eines. Així la corba d’aprenentatge és molt petita respecte a les suites comercials més utilitzades. A més permet personalitzar ítems del menú, colors i imatges.\n– Gestor d’identitats i centralització de la gestió d’usuaris amb una aplicació que permet replicar l’estructura d’alumnes, professors i grups d’altres entorns.\n– Tots els sistemes es despleguen amb contenidors. Aquesta tecnologia ens ha permès oferir tots els serveis amb facilitat, i fent que sigui reproduïble. Això permet, a més, que aquests programes siguin fàcilment intercanviables per altres.\n– La suite incorpora un proxy perimetral i monitorització per poder oferir seguretat i suport a les instal·lacions.\nDD Funciona amb qualsevol navegador.\nS’escriu la URL amb el nom del centre i apareix la pàgina de login.\nTé un menú desplegable on, a la seva part superior, trobem les aplicacions que venen per defecte i, la part inferior, és adaptable amb les que esculli cada centre.\nAmb el primer botó podrem accedir al llistat de les aules.\nEn aquesta pàgina hi ha el llistat de cursos on, per cada un d’ells, hi tenim informació com ara els professors que hi ha o en quin rol hi estic matriculat.\nPer petició de la comunitat educativa hem afegit diverses funcionalitats com els botons per accedir a l’avaluació de tasques pendents i les tasques que tinc per entregar com a alumne.\nHi ha un botó d’accés ràpid a la creació àgil d’un curs, només posant el nom i la categoria.\nPer assegurar-ne la interoperabilitat hem afegit un importador de Google Classroom cap a DD mitjançant un assistent.\nL’aula és una modificació de Moodle millorant-ne la usabilitat i l’experiència d’usuari.\nA la columna de l’esquerra hi tenim el llistat dels temes de l’assignatura i accessos directes d’utilitat on hi destaca l’accés a les videoconferències que es creen automàticament per cada aula.\nA la part central del tauler, el professor pot crear missatges directes a un alumne o a tot el grup.\nMitjançant les pestanyes de la part superior es pot navegar fàcilment cap al contingut ordenat per temes, les tasques a realitzar ordenades cronològicament i un espai general on hi trobem les activitats transversals del curs.\nTornant al menú, el segon accés que hi trobem és el núvol, on hi trobarem fitxers online, com documents de text, fulls de càlcul, enquestes, formularis, i fins hi tot PADs.\nEvidentment a aquest espai s’hi pot accedir també directament des de les aules. Naturalment totes les eines permeten l’edició online col·laborativa.\nA la dreta, podeu donar accés a altres persones usuaries i, gràcies a la gestió de grups centralitzada que hem afegit a aquesta suite, també als companys de classe i de grup.\nUna altra opció a destacar del menú, és l’accés als espais web, des d’on mitjançant plantilles i gràcies a WordPress podrem crear pàgines web que s’utilitzen tant com espais per a crear cursos com per publicar directament online el resultat de projectes.\nAl menú hi ha més eines, com per exemple el calendari, el correu electrònic, videoconferències, etc.\nA l’administració centralitzada d’usuaris i grups, s’hi accedeix amb permisos de gestor i permet importar usuaris d’altres plataformes i bases de dades, gestionar grups en tots els aplicatius, personalitzar qualsevol aplicació modificant-ne els colors i les imatges de fons i logotips, i agregar accessos a altres aplicacions.\nAlguns articles de premsa:\nPueyo Busquets, Jordi (9/02/2022). Barcelona crea un ‘software’ para las escuelas alternativo a Google y a Microsoft. El País. Disponible a:\nVicente, Sandra (9/02/ 20222). Barcelona sienta las bases para acabar con el monopolio de Google en las aulas. Público. Disponible a:\nFerrer, Tomeu (9/02/2022). Tres escoles de Barcelona demostren que es pot viure sense Google. Ara. Disponible a:\nRomero, Pablo (22/05/ 2022). Barcelona busca la independencia de los gigantes digitales. Disponible a:\n← Demostració de la nostra nova eina per a la digitalització democràtica de l’educació\n(Es) Se demuestra que #ACS puede pagar por su inversión fallida, tal y como afirmamos hace un año como grupo ciudadano @CasoCastor →


Ple de victòries catalanes en la jornada de l’ACB\nRokas Jokubaitis, jugador del Barça | FC Barcelona\nEl Barça és líder invicte i el Joventut i el Manresa progressen en la lluita per les vuit primeres posicions\nEls tres equips catalans de la Lliga ACB han saldat amb victòria els seus compromisos d’aquest cap de setmana. Primer, el Joventut de Badalona va superar l’Hereda San Pablo Burgos per 82-65. A més, el Barça segueix comptant tots els seus partits com a victòries després de superar l’Urbas Fuenlabrada per 79-69. El BAXI Manresa ha tancat la jornada imposant-se al Surne Bilbao Basket per 87-79.\nLa Penya segueix mirant a la part alta de la classificació\nEl Joventut va obtenir un triomf solvent davant l’Hereda San Pablo Burgos (82-65). Els verd-i-negres van aconseguir un avantatge de deu punts al segon quart gràcies a un parcial de 13-4 i van conservar aquest avantatge durant la resta del duel. El màxim anotador del partit va ser Ante Tomic amb 17 punts. Una de les grans notícies del duel va ser la bona actuació del jove Pep Busquets, que va fer nou punts. L’equip de Carles Duran ocupa la quarta posició de la classificació.\nEl Barça no es deixa sorprendre pel Fuenlabrada\nEl Barça continua la seva marxa triomfal a l’ACB després de superar l’Urbas Fuenlabrada (79-69). Els blaugranes han guanyat els vuit partits que han disputat i signen el seu millor inici de lliga dels últims 27 anys. Els barcelonins han aconseguit arribar al descans amb empat després d’una primera meitat on han anat perdent una bona estona. Els culers no han aconseguit obrir una petita escletxa fins al final del tercer quart. En aquest moment, el Barça ha obtingut set punts d’avantatge després de concedir tan sols dos punts en cinc minuts. L’equip de Jasikevicius ha controlat els últims minuts de partit i ha aconseguit mantenir-se líder en solitari i invicte.\nEl Manresa es manté viu en la lluita per la Copa\nEl BAXI Manresa ha superat el Bilbao en un duel de màxima igualtat (87-79). L‘equip de Pedro Martínez ha aconseguit endur-se el triomf gràcies als seus 14 triples. Dani Pérez, amb 18 punts, i Chima Moneke, amb 14, han liderat l’equip del Bages fins a la quarta victòria de la temporada. L’equip manresà ocupa la novena posició i està totalment viu en la lluita per les vuit primeres posicions, que donen accés a la Copa del Rei i el play-off. De fet, el Manresa té les mateixes victòries que el València i el Río Breogán, que són setè i vuitè respectivament.\nLliga ACB Manresa


SCAPE VILLAGE AL POBLE ESPANYOL\nVersió pròpia i adaptada del famós joc ScapeRoom. Joc participatiu i històric a partir de Cicle Superior.\nSÀPIENS POSA’T ELEGANT!\nLA PREHISTÒRIA A TRAVÉS DE L’ORNAMENTACIÓ DEL COS\nwooclap - interactua en temps real\nPlataforma que ens permet interactuar amb els alumnes de forma anònima i en temps real per tenir un feedback en directe mentre fem una presentació\nUs proposem conèixer el conjunt monumental de Sant Sebastià de la Guarda a través d’un viatge cronològic. A partir de la observació, el diàleg i la reflexió.\nMostrant 31-40 de 1.585 elements.


En aquesta fase final i rellevant del procés de deliberació sobre quina ha de ser la línia d’actuació dels poders públics a l’estat espanyol, el pes de la decisió recaurà de la banda del Congrés dels Diputats i del treball que la Subcomissió ha desenvolupat durant més d’un any.\nEl fet que el grup d’experts no hagi portat a terme el seu full de ruta i que solament s’hagi tractat un dels punts previstos i sense capacitat per generar consensos significatius, ha fet que siguin poques les esperances que finalment es posin en aquesta iniciativa. Molt possiblement la seva mateixa ubicació en el si d’una direcció general poc estratègica, no vinculada a Economia, i amb poca capacitat d’influència ha acabat de torpedinar les il·lusions de les parts.\nTornant al Congrés, ara tot està en mans de la deliberació que els membres de la Subcomissió portaran a terme, després que un equip professional faci una síntesi de tot el gruix dels materials que hi ha damunt la taula. Els representants de les diferents forces polítiques, encapçalats pel socialista Ramón Jauregui, i amb la presència de Carles Campuzano, de CiU, que va ser el promotor de la proposta per crear aquest espai de debat amb caràcter previ a la possible iniciativa legislativa del Govern.\nTindrem temps de parlar-ne quan es facin públics les primeres conclusions. Per aquells que hi estigueu més interessats i que encara vulgueu fer sentir les vostres opinions i punts de vista us aporto algunes idees alhora que em brindo a recollir les que em pugueu fer arribar.\njmcanyelles@collaboratio.net · 670 600 223


Sant Joan les Fonts viu la tardor amb un grapat d'activitats per a tots els públics - Garrotxa Digital\nSant Joan les Fonts - Publicat a les 12.42\nComentaris tancats a Sant Joan les Fonts viu la tardor amb un grapat d’activitats per a tots els públics\nEl municipi de Sant Joan les Fonts va donar el tret de sortida de la seva programació de tardor el passat cap de setmana amb la Fira Internacional de la Bruixeria, que ja fa 14 anys que pota la màgia a la Garrotxa.\nEl Viu la tardor! Porta al municipi un munt d’activitats per a totes les edats entre les quals hi ha el Ronda Croquis, el parc de les olors, tastos de formatge i maridatge i teatre. L’objectiu és intentar crear una oferta d’activitats culturals barrejades amb oci per a totes les franges d’edat i durant tot l’any.\nMaria Vidal, alcaldessa de Sant Joan les Fonts: Una mica el que es pretén es tenir sempre una oferta a nivell d’estacions de l’any al municipi, una oferta estable en la qual treballar diferents temes a l’abast de tothom però també amb una qualitat. Busquem aquesta vinculació de les activitats amb el que està passant al municipi. Per això hi ha activitats dins també de la fira, i també aquelles temàtiques que ens identifiquen com a territori.\nEnguany s’hi ha afegit una nova activitat, la tertúlia entre llibres, pensada per a contagiar el gust per la lectura a través d’una persona relacionada amb el municipi.\nEl programa, que ha canviat de format amb un disseny adaptat per es pot consultar a través del web oficial de l’ajuntament, www.santjoanlesfonts.cat i a les seves xarxes socials.\nCentenars de persones van assistir dissabte al Panoràmica 60-1, la proposta de l’Institut de Cultura de la Ciutat d’Olot per al Panorama d’aquest any. El públic va redescobrir les vistes que el Volcà Monstacopa ofereix de la ciutat mentre descobria els…


Reus celebra la guerra dels tomàquets amb crítiques per l'agressivitat d'alguns participants\nParticipants en la guerra dels tomàquets que s'ha celebrat aquest dissabte a Reus s'han queixat del "to agressiu i violent" que està agafant la festa. Tot i això, l'organització de la festa ha restat importància als fets dient que hi ha gent que "no es pot controlar tot i els sistemes de seguretat". A l'edició d'aquest any hi han participat unes 300 persones i s'han llançat uns 4.000 quilos de tomàquets, que han cobert de vermell el terra de la plaça Mercadal.\n21/02/2009 - 17.52 Actualitzat 21/02/2009 - 19.06\nUn moment de la lluita de tomàquets a la plaça Mercadal de Reus.\nL'organització ha destacat que no hi ha hagut cap incident i ha remarcat l'augment de participants en els darrers anys així com el to festiu de l'acte per guanyar el premi d'un pernil i un petit trofeu.\nTot i això, el participant Jaume Rodríguez ha dit que quinze minuts després d'haver començat la guerra ha deixat de participar-hi per la "cara d'odi" que veia a alguns participants i perquè "feien mal a nens petits". Aquest participant també ha dit que espera que aquesta activitat torni a ser un acte festiu on hi hagi representades diferents associacions i sigui un acte més del Carnaval de Reus com ho era anteriorment.\nTot just acabar la batalla, diferents dotacions del servei de neteja municipal han començat a treballar per netejar la plaça.


ONES | Festival A Cel Obert 2018\nEl projecte “ONES” proposa el moviment com a propagació no només visual, sinó com un so; una ona expansiva. S’interpreta el moviment com una interacció entre les persones i els objectes, aprofitant el Claustre de Sant Jordi i Sant Domènec com una caixa de ressonància que permet crear un joc visual i auditiu, únicament originat per l’espectador.\n“ONES” es basa en un conjunt de picarols que permeten conduir el so gràcies a l’acció de l’usuari. Es parteix d’aquesta caixa sensorial on s’estructura un recorregut sonor en diverses nebuloses a diferents alçades i amb diferents tons, creant una reacció en cadena generada per un origen puntual.\nLa intervenció adquireix un comportament luminescent quan cau la nit al claustre. El conjunt de picarols conforma el cel estrellat del pati. El visitant pot seguir interactuant amb el moviment fins i tot quan la llum del dia va minvant i la foscor cobreix la intervenció.\nAina Santanach, Ana Badía, Laura Molina i Lara Tudó\nL’equip LA+LA està format per l’Aina Santanach, l’Ana Badía, la Laura Molina i la Lara Tudó, amigues i arquitectes. Juntes van estudiar Arquitectura a l’Escola Tècnica Superior d’Arquitectura del Vallès.\nDurant els seus estudis, l’Ana i la Laura van formar part de l’equip RESSÒ que va participar a la competició internacional Solar Decathlon Europe 2014 on va guanyar el primer premi en Arquitectura (jurat: Wang Shu). Posteriorment, va ser seleccionat als premis FAD 2017 i per la Biennale Architettura di Venezia 2018.\nL’Ana ha compaginat la pràctica de l’arquitectura amb el disseny editorial, editant el llibre d’arquitectura i tecnologia Deep Skin. La Lara va formar part de l’equip Ringo Rango que va ser seleccionat per la Biennale Architettura di Venezia 2018 i l’Aina va participar al concurs OpenGap amb el projecte A(rt)BBEY que va obtenir una menció d’honor. Actualment, compagina la pràctica de l’arquitectura amb el disseny de joies a l’Escola Oficial de Joiers, Orfebres, Rellotgers i Gemmòlegs de Catalunya (JORGC).\nLes quatre han fet intercanvis amb altres universitats del món (Chicago, São Paulo i Brussel·les) i actualment treballen en diferents despatxos vinculats al món de l’arquitectura, el disseny interior i el disseny gràfic.


Landhaus Johanna Saalbach Àustria - Ofertes d'hotels amb els MILLORS DESCOMPTES EN LÍNIA\nTant si es tracta d'un viatge de plaer com si és de negocis, Landhaus Johanna és una elecció d'allotjament magnífica quan visiten Saalbach. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Landhaus Johanna, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, aparcament de cotxes, habitació familiar són només algunes de les comoditats que fan que Landhaus Johanna sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, TV satèl•lit/cable, nevera, forn microones a cada habitació. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Landhaus Johanna no troba competidors en cap categoria.\nDescompte a Landhaus Johanna


Felicitació al Futbol Club Alcarràs - Digues la teva! - Altanto!! Revista\najuntaments futbol sindicat agrari agricultura, fruticultura, ramaderia Alcarràs DAAM Soses festes i celebracions Festa Major mobilitzacions ciutadanes Catalunya Aitona Mossos d'Esquadra crisi econòmica delictes Partits polítics handbol empreses Unió Pagesos centres educatius Generalitat Seròs Lleida Massalcoreig Torres de Segre\nFelicitació al Futbol Club Alcarràs\nDes de la Regidoria d'Esports de la nostra vila volem felicitar el club de futbol d'Alcarràs, tots els jugadors, el cos tècnic i la seva Junta Directiva per haver assolit la permanència de la categoria aquest cap de setmana passat. Els alcarrassins i alcarrassines ens hem de sentir orgullosos d'un equip on el 80% dels jugadors són de la nostra població, fet que exemplifica la bona gestió d'aquest grup de persones que any rere any assumeixen nous reptes i transmeten uns valors molt necessaris avui dia en la nostra societat: competitivitat, treball en equip, solidaritat i esforç. I ho fan sentint uns colors i representant un poble, Alcarràs, de la millor manera possible: competint amb esportivitat.\nValgui també un reconeixement especial a la Junta del club de futbol de la nostra vila, ja que, amb la reestructuració portada a terme aquesta temporada, tant esportivament com econòmicament, ha fet partícips del projecte els jugadors de la nostra vila, molts d'ells formats a l'Escola de Futbol Baix Segrià.\nAquesta ha de ser la filosofia de treball de qualsevol club, i així la recolzem des de l'equip de Govern. Els equips amateurs han de ser el mirall de superació per als nens i nenes que es troben en categories inferiors, sols així aconseguirem que els nostres esportistes es quedin a casa nostra. Alcarràs té potencial per fer-ho, i des de les institucions garantim que treballarem perquè així sigui i posarem a l'abast d'aquest planter i de la resta tots els recursos que estiguin al nostre abast.\nDes de l'Ajuntament i la Regidoria d'Esports enviem aquesta felicitació pel treball aconseguit durant tota la temporada i per refermar una vegada més el nostre compromís amb aquest projecte.\nRegidoria d'Esports d'Alcarràs\nMés notícies sobre " ajuntaments , Alcarràs , futbol "


Remem a la Platja de Sta. Cristina! – Estades Marines per a Joves\nRemem a la Platja de Sta. Cristina!\nEl passat dimecres 31 de juliol, els nois i noies del Campus Marí vam anar d’excursió a la platja de Sta. Cristina. Allà ens vam trobar amb el club de rem de Sta. Cristina, que ens havien convidat a provar rem i, a canvi, els vam fer un super snorkel. Ens van ensenyar a remar, ens van explicar les parts del llagut i ens van fer un petit brífing. Ens vam dividir en tres grups i cada grup va pujar a un llagut. A dalt del llagut vam posar en pràctica el que recentment ens havien explicat. Ens va sortir bastant bé, tenint en compte que era la nostra primera vegada remant. A l’acabar, ens van convidar a uns refrescs mentre esmorzàvem i seguidament fam fer l’snorkel.\nPer fer-ho, ens vam dividir en dos grups, el primer va començar fent un petit brífing explicant com quin ús tenen i com s’utilitzen la màscara, les aletes i el neoprè; i seguidament van anar a l’aigua. Mentrestant, el segon grup va explicar als nois i noies què és el campus marí, què fem i com treballem. A l’acabar ens vam intercanviar els torns.\nL’snorkel va anar molt bé tenint en compte que per a molt era la primera vegada fent snorkel. Vam veure moltes espècies, com garotes, holotúries i moltes algues. També vam veure una gran varietat de peixos que, amb l’ajuda de les guies, van poder identificar. Tots ho van gaudir molt i s’ho van passar super bé, encara que van passar alguns petits accidents, per exemple, una noia es va punxar amb la punxa d’una garota!\nA l’acabar, nosaltres vam continuar amb els nostres reptes. El grup de comunicació va fer les enquestes que necessiten pel seu repte. I els de qualitat d’aigua i els del grup dels macroinvertebrats van anar a fer un petit snorkel per acabar de recollir les dades que necessitaven pels seus reptes.\nEns ho vam passar súper bé i igual que ells van aprendre, nosaltres vam aprendre moltes coses noves súper interessants. Va ser un dia inoblidable i una experiència única.


Sis de cada deu ciutadans creu que haurien calgut mesures més dràstiques segons el CIS - RÀDIO MARINA 100.3 | RÀDIO MARINA, sempre al teu costat\nSis de cada deu ciutadans creu que haurien calgut mesures més dràstiques segons el CIS\nUn 7,6% dels ciutadans no confia en la vacuna, en la rapidesa amb la què s’ha fabricat o dubta de la seva eficàcia, segons recull aquest dijous un baròmetre especial del CIS sobre coronavirus que apunta que, per contra, un 65,2% pensa que la vacuna permetrà reprendre la vida anterior a la pandèmia. Pel que fa a la gestió de la pandèmia per part del govern espanyol i dels governs autònoms, un 59,2% considera que caldria haver adoptat mesures més estrictes que les que s’han adoptat fins ara. Un 25,8% considera que s’han pres les necessàries, i només el 2,1% creu que no s’havien d’haver adoptat mesures que limitin les llibertats .\nAl baròmetre del mes de desembre un 28% dels enquestats afirmava que no estava disposat a vacunar-se de manera immediata quan arribés la vacuna, tot i que les dades no són equiparables perquè en aquesta ocasió la pregunta se centra només en la confiança en la vacuna com a mecanisme per a un retorn a la normalitat, i no en la disposició dels ciutadans a posar-se-la.\nSegons l’enquesta que s’ha publicat aquest dijous, a més del 7,6% dels ciutadans que directament no confia en la vacuna un 10,4% creu que encara ha de passar temps perquè torni la normalitat i es vegin els seus efectes, i un 3,9% creu que la normalitat no tornarà fins que no s’hagi vacunat tota la població i hi hagi una situació d’immunitat total. A més, un 1,9% considera que caldrà seguir adoptant mesures, i un 7,4% considera que després dels canvis que s’han hagut de fer la vida no tornarà a ser igual malgrat la vacunació.\nEn tot cas, gairebé la meitat dels ciutadans, un 47,6%, creu que un cop iniciada la vacunació podrà tornar a fer tot el que feia abans de la pandèmia. Un 17,1% dubta, un 25,1% creu que de moment no serà possible i un 9,7% pensa que definitivament no podrà tornar a fer el mateix. En aquests dos grups que pensen que no tornaran a la normalitat de moment o mai és on es registra un percentatge més elevat de persones que no confien en la vacuna, que ascendeix al 21,9%.\nSegons l’estudi, un 6,7% dels enquestats assegura que ja ha passat el coronavirus, un 33,7% algun familiar i un 47,4% algun amic. Un 77,8% assegura que la pandèmia ha suposat una reducció de les seves relacions socials i familiars.


Harry Potter y las reliquias de la muerte, Parte 2 - Una guia para el espectador crítico\nInicio > Análisis Videojuegos > Harry Potter y las reliquias de la muerte, Parte 2\nLa nova entrega de la saga Harry Potter arriba al mateix temps que la pel·lícula a la gran pantalla i pretén fer justícia a una saga que ha vist com des d’aquelles primeres entregues que recreaven l’univers del mag, hem anat a parar a uns títols que poc tenen a veure amb Harry, Ron i companyia.\nAquesta pèrdua d’essència caracteritzava especialment a l’anterior lliurament i torna a fer-ho amb aquesta. I és que sembla que el component del món Potter s’ha perdut pel camí. D’aquesta manera, l’aventura de plataformes que trobàvem en els primers jocs ha quedat relegada a l’oblit per jocs d’acció que no acaben de respondre al personatge.\nAixí, Harry Potter i les relíquies de la mort Part 2 és un joc d’acció com a tal. Simplement canviem una pistola per una vareta, però el resultat és el mateix. Avancem per escenaris lineals sense més objectiu que disparar a tot enemic com cal i així acabar amb ell. Aquest component d’acció no ha de ser una cosa negativa, però si la resta d’elements s’acaben convertint en una anècdota, sí que ho és. Els elements d’exploració de Hogwarts, així com les fases de puzles d’altres lliuraments queden en un segon pla total. Ara simplement hem d’acabar amb els sequaços de lord Voldemort.\nSi bé en l’aspecte jugable el joc no acaba de funcionar, en l’aspecte gràfic rendeix a un bon nivell. Els personatges estan ben recreats i els escenaris també, tot i que alguna cosa buits. En general, tot es mou bé.\nPerò el principal problema del joc no és ni un aspecte ni altre, sinó la durada. Es fa difícil d’entendre com encara avui es poden crear jocs tan breus, especialment tenint en compte l’alt preu. I és que aquest lliurament de Harry Potter es pot acabar en només 4 hores. Veritablement curt i senzill, perquè a més, cap nivell suposarà un repte complicat. Una autèntica pena perquè si com hem comentat, l’apartat jugable es centra excessivament en l’acció, no hagués vingut gens malament més exploració o puzles per allargar-li la vida. I per si fos poc, no ofereix excessius elements per tornar-lo a jugar. Alguns tresors i clips de vídeo, però res més.\nPer tot això, si bé aquest segon lliurament de les relíquies de la mort millora a la seva antecessora, no aconsegueix complir amb les expectatives. En primer lloc perquè sembla que definitivament s’ha perdut l’essència del món de Harry Potter. En segon, perquè el joc és tremendament curt i poc rejugable.\nQuant al seu contingut, el joc es recomana per a majors de 12 anys ja que, malgrat el component d’acció, tampoc suposa excessivament violent. Ara bé, veient el resultat del joc, caldria plantar fins a quin punt val la pena fer-se amb el joc i més tenint en compte l’excel·lent lliurament de Lego Harry Potter i la seva continuació, que veurà la llum en els propers mesos.\nDiversió: 2; Jugabilitat: 2; Diseny gràfic: 3; Personatges: 3; Guió:3\nFecha lanzamiento: 14/07/2011\nL’última entrega de Harry Potter arriba als cinemes i amb ella el videojoc basat en la segona part del setè llibre. Després d’un primer lliurament que va deixar molt a desitjar, aquesta segona part pretén corregir els problemes de l’anterior i agradar als milers de fans de la saga. Així que agafa la teva vareta i enfronta’t a Lord Volemort en la que serà la batalla definitiva. Controla a Harry i a una gran quantitat de personatges secundaris en la recerca dels horrocruxes per destruir el mag Tenebrós. Ara el futur del món màgic és a les teves mans.\nPrecio: 64,95€ (PS3, XBox360); 39,95€ (Wii, NDS)


Lloguer de contenidors | Excavacions Andreu, S.L\nExcavacions i Transports Andreu, S.L. és gestor autoritzat de runes i ofereix el transport mitjançant els seus camions autoritzats. Oferim el servei de lloguer de contenidors de runa de diferents volums segons les necessitats del client.\nExcavacions i Transport Andreu Juanals, S.L. és gestor autoritzat de runes i ofereix el transport mitjançant els seus camions autoritzats. També oferim el servei de lloguer de contenidors de runa de diferents volums segons les necessitats del client.\nOferim el servei de:\n• Recollida de runes de la construcció\n• Transport de runes de la construcció\n• Lloguer i canvi de contenidor de runes\n• Gestió i Reciclatge de runa\nExcavacions Andreu, S.L. posa a la seva disposició el servei de contenidors d’obra o qualsevol construcció en general.\nComptem amb un ampli ventall de contenidors de diferents capacitats de 2, 9, i 30m3, en funció del que convingui o ens permeti l’obra. Al disposar de contenidors de capacitat petita, 2m3, podem oferir serveis a particulars, per reformes, enderrocs, etc en carrers petits de difícil accés.\nPer grans obres i per treballar amb comoditat, els nostres contenidors més grans són tipus patera, és a dir tenen portes a la part posterior.\nEspecialment indicades per la retirada de runa en petites obres i reformes de pisos i locals, són una eina amb una gran versatilitat, que entre altres avantatges, permet deixar la runa a qualsevol lloc accessible a la grua, estalviant per tant la feina de portar-la fins el contenidor, i els costos que aquests treballs comporten.\nContenidors de 2, 9 i 12m3\nTipus patera amb portes, per obres de més envergadura. Els contenidors d’ús habitual és el de 9m3.\nTransporta contenidors de 2m3 especialment indicat pel transport de residus d’obres o recollida en interiors d’indústries o zones de difícil accés.\nPer transportar contenidors de 9, 12 i 30 m3 de capacitat.


Aïda Llauradó reivindica el paper de la immersió lingüística a Badalona - Tercera Información -Tercera Información\nRedacció • Catalunya • 30/11/2021\nAïda Llauradó, regidora d’Educació i líder dels comuns, ha posat en valor les reivindicacions dels barris obrers de la ciutat en la seva lluita per la immersió lingüística i la cohesió i el gran consens que representa el català a les escoles.\nLa presidenta de Badalona En Comú Podem, Aïda Llauradó, ha publicat aquest dimarts un vídeo parlant del gran consens que suposa a Catalunya el model d’immersió lingüística a les escoles, tot això després de l’ordre del Tribunal Suprem de fer un 25% de la docència a Catalunya en castellà. Aquesta sentència és un nou atac al català, a la comunitat educativa catalana i al gran consens social del català al sistema educatiu. La sentència, però, amb la derogació de la LOMLOE quedarà sense efectes, i aquesta nova judicialització per part de la dreta judicial quedarà en res.\nLlauradó, que des de la moció de censura a Xavier García Albiol, és la nova Segona Tinent d’Educació, Feminismes, LGTBIQ+, Ciutadania, Participació i Agenda 2030 de Badalona, ha reivindicat la Badalona obrera dels 80 que va lluitar per la immersió lingüística i el gran consens del model educatiu, que gaudeix de bona salut amb un gran suport social per part d’entitats educatives, socials i de diferent tipus.\nLa líder dels comuns ha declarat que “seguirem defensant el model d’immersió lingüística des de les institucions i des del carrer”. Llauradó aposta per l’escola catalana, un sistema amb una majoria social, política i pedagògica amplia, i que ha demostrat ser un model d’èxit, de cohesió i d’igualtat d’oportunitats.\nBadalona En Comú Podem denuncia l’estat de deixadesa en què es troba el Parc Turó de Caritg situat al barri de La Salut\nBadalona En Comú Podem denuncia de nou la greu situació que viu la Guardia urbana de Badalona que encara no disposa d’armilles antibales ni del vestuari necessari i adequat a l’estiu\nBadalona En Comú Podem presenta una moció a favor de la diversitat sexual i de gènere amb motiu del Dia de l’Orgull LGTBIQ+\nEn Comú Podem denuncia que no hi haurà Casal Esportiu d’Estiu a Badalona per segon any consecutiu\nBadalona En Comú Podem /


L'IPC puja un 0'2% per novembre i l'interanual se situa en el 3'9%\nLa davallada del telèfon i dels carburants, causes de la frenada\nAgències | 14 desembre 2002\nEls preus van pujar dues dècimes el novembre respecte a octubre, amb la qual cosa la inflació interanual (sobre novembre de 2001) va frenar una dècima, situant-se en el 3'9 per cent. Segons les dades publicades ahir per l'Institut Nacional d'Estadística, aquest lleuger descens de l'IPC es deu fonamentalment a la baixada de les tarifes telefòniques i dels carburants. La inflació subjacent (sense energia ni aliments frescs) se situa en el 3'6 per cent interanual, també una dècima menys que un mes abans, encara que va pujar quatre dècimes respecte a octubre.\nEl Govern considera l'IPC de novembre «moderadament positiu», ja que està dins de les seves previsions d'acabar l'any a l'entorn del 4 per cent. De començament d'any ençà, la inflació ha acumulat una alça del 3'7 per cent, gairebé el doble de l'objectiu del 2 per cent del Banc Central Europeu, que el Govern va fer seu i a partir del qual va realitzar els pressuposts del present exercici. L'IPC harmonitzat espanyol (IPCA) va pujar també dues dècimes i també es va posar en el 3'9 per cent interanual, amb la qual cosa el diferencial d'inflació amb la mitjana de la zona euro es mantindrà per sobre d'1'5 punts (entre 1'6 i 1'7) a final d'any.\nEl lleuger descens de l'IPC el novembre es va deure, fonamentalment, a la considerable caiguda del preu de les comunicacions (-3'4 mensual), que es posen en un -5 per cent interanual, i a carburants i combustibles, que van baixar 3'6 punts sobre octubre i assoleixen una taxa interanual del 5 per cent. Els productes energètics van baixar 2'6 punts sobre el mes anterior i es van situar en una alça anual del 3'5 per cent.\nEls aliments estan en una taxa interanual del 4'9 per cent, una dècima menys que l'octubre, amb una alça del 7'8 per cent dels frescs i del 3'5 per cent dels elaborats. Els aliments frescos continuen la seva marxa alcista, ja que pugen tres dècimes en taxa anual. Els principals augments van correspondre a ous (1'7), peix, fruita, llegums i hortalisses. Aquests tres darrers productes acumulen una pujada del 20 per cent en els darrers dotze mesos.\nEls béns industrials no energètics es posen en una taxa interanual del 2'7 per cent, principals responsables d'aquesta acceleració, com el mes anterior, és vestit i calçat, que pugen 3'9 punts sobre el mes anterior i assoleixen una taxa anual del 5'6 per cent. El Govern, per mitjà del secretari d'Estat d'Economia, Luis de Guindos, va atribuir aquest alça a la nova estructura de l'IPC, que inclou a les rebaixes, el final de les quals continuaria notant-se el novembre, gairebé dos mesos després del seu acabament.


Barreres a l’adopció de l’Internet de les Coses | IoT Catalan Alliance\ni2cat 24 agost, 2017\nMaciej Kranz, vicepresident del Cisco Strategic Innovation Group, exposa com la complexitat dels mercats i la seguretat són dues importants barreres en les quals s’ha de treballar si es vol aconseguir un desenvolupament exitós de les tecnologies IoT\nL’adopció de l’Internet de les Coses a multitud d’esferes de la vida comercial i industrial tant de ciutadans com d’empreses sembla una deriva imparable i un destí on ens anem acostant a poc a poc però sense pausa. No obstant això, per tal que aquesta aplicació es faci de la manera més efectiva possible, s’han d’analitzar no només les oportunitats del nou paradigma, sinó també els reptes i les dificultats que comporta el canvi.\nAixò és precisament el que planteja Maciej Kranz en el seu article original ‘Another Brick in the Wall: Barriers to IoT Adoption’, publicat al portal de notícies de la IoT Tech Expo. Per a Kranz, hi ha dues peces fonamentals del trencaclosques IoT que requereixen especial atenció si es vol garantir un desenvolupament exitós.\nLlicència CC | Blue Coat Photos\nEn primer lloc, destaca la complexitat dels mercats fragmentats on operen les tecnologies IoT, fet que dificulta la interoperabilitat. Els mercats verticals de l’Industrial Internet of Things com ara la manufactura, el transport, l’energia, l’agricultura, la salut o les Smart Cities contenen en si mateixos molts submercats i ecosistemes amb les seves pròpies tecnologies i reptes.\nEls casos d’ús de l’IoT, a més a més, depenen en cada ecosistema d’unes tecnologies que varien en funció de l’amplada de banda, la potència, l’abast o el cost. Cada cas té unes necessitats específiques i és freqüent que els mètodes d’accés siguin incompatibles, creant una complexa xarxa de tecnologies per a cada cas concret.\nLa indústria de l’IoT, comenta Kranz, ha intentat ordenar aquestes situacions amb organismes de normalització i consorcis (IEEE, IETF, ODVA, ISA, IIC, OCF, i OPC, per exemple), però amb tants organismes diferents es fa encara més complicat aconseguir uns estàndards que cohesionin els mercats i les tecnologies.\nEl nou model de l’economia IoT, segons el vicepresident del Cisco Strategic Innovation Group, consisteix en “l’emergència d’un ecosistema simbiòtic de socis que es complementen en el desenvolupament conjunt de solucions IoT”.\nPer altra banda, Kranz destaca que les preocupacions per la seguretat dels entorns IoT, més dinàmics i heterogenis que els tradicionals entorns de seguretat de la informació, poden afectar seriosament al desenvolupament d’aquestes tecnologies. Per afrontar aquesta situació i oferir la confiança que necessiten les empreses, s’està treballant en els estàndards, la interoperabilitat i les certificacions de les tecnologies IoT.\nFinalment, l’autor ens recorda que no tot són pedres en el camí. Les dues tendències més populars dels últims temps, l’anàlisi de dades (predictiu i preventiu) i el blockchain asseguren que l’adopció de l’Internet de les Coses serà accelerada i el valor de les seves solucions es multiplicarà per les empreses que les adoptin.\nRichard Soley: “Construir una xarxa de confiança és necessari per crear solucions segures per les empreses”


La guerra per Lolito .\nLa polèmica generada pel youtuber espanyol que va afirmar que s’establia al Principat per pagar menys impostos es manté intacta tres dies després. Especialment, alguns usuaris es van sentir molestos per les reaccions de la resta de youtubers establerts al país.\nLolito Fernández, més conegut a Internet com a Lolito a seques, segueix generant molta polèmica a les xarxes socials després que dijous passat anunciés que venia a viure a Andorra per pagar menys impostos i per afirmar que Espanya no li havia donat res, ja que amb prou feines va trepitjar l’institut. Malgrat que al cap de poques hores va demanar disculpes afirmant que el seu comentari havia estat “lamentable”, la discussió entre els partidaris del youtuber malagueny i els seus detractors no s’ha frenat des d’aleshores i ha generat un autèntic debat sobre la quantitat d’impostos que es paguen\nA aquest pas el proper premi Nobel l'hi donaran a un Youtuber, tampoc descarto que la neo política del futur estigui dirigida per YouTubers, que seran els gurus mediàtics. Mai una civilització va tenir tanta informació i alhora va estar tan buida.


Quarta edició de la Cursa solidària de la UAB el 13 de desembre | El Blog del Campus Saludable i Sostenible\n← Tornen els “Migdies al campus” el proper dimecres 11 de novembre\nLa UAB, guardonada com a empresa saludable →\nLa Cursa solidària de la UAB amb La Marató de TV3 serà el diumenge, 13 de desembre.\nDesprés de les tres edicions anteriors -en què hi han participat al voltant de 5.000 persones, 250 voluntaris i s’ha recaptat 25.000 euros -donats a La Marató per a la investigació-, la UAB torna organitzar aquest esdeveniment solidari i esportiu al campus de Bellaterra.\nEnguany presenta alguns canvis, per tal d’arribar a les famílies amb criatures que vulguin córrer tots plegats, així com als esportistes més habituats a les curses. Tot i que els itineraris traçats seran gairebé similars als de les anteriors edicions, hi haurà uns petits canvis.\nAixí, la caminada de 5 km. de l’any passat ara serà de 6 km; la cursa de 9 km. ara s’amplia a 10 km.; i enguany es crea una nova cursa de 6 km., que seguirà el mateix recorregut que el de la caminada. A més, continuarà havent la cursa de mobilitat reduïda, de 0,50 km.\nLes quatre modalitats de cursa tindran la sortida i arribada a la Vila Universitària, en diferents horaris, al llarg del matí de diumenge, 13 de desembre, el mateix dia que se celebra La Marató de TV3, que enguany destina la seva recaptació a les malalties de la diabetis i l’obessitat. TV3 va retransmetre en directe l’any passat la sortida de la cursa, dins el programa de La Marató. La plaça de l’hotel, a Vila Universitària, es va convertir en una festa de l’esport i la solidaritat, durant tot el matí del diumenge.\nINSCRIU ELS KM QUE FACIS ABANS DURANT I DESPRÉS DE LA CURSA A LA CAUSA SOLIDÀRIA IWOPI\nSuma’t a la cursa UAB aportant els teus km d’entrenament mentre corres, passeges, vas en bici o nedes.\nBaixa’t l’aplicació http://www.iwopi.org/, selecciona la causa “cursa solidària UAB amb la Marató de TV3” -activa a partir del 18 de novembre- i comença a “donar” els km que facis per la causa solidària. Sortejarem “sorpreses iwopi” entre els participants més actius.\nL’any passat s’hi van inscriure 1.721 persones, i van participar-hi uns 100 voluntaris en les tasques d’organització. Va ser una cursa molt paritària: del total d’inscrits, el 51 % van ser dones, i el 49% homes. El 51% van participar en la cursa de 9 km., el 46 % en la caminada de 5 km., i el 3% en la cursa de mobilitat reduïda. Del total d’inscrits, el 24% procedien de Barcelona, el 18% de Cerdanyola, l’11% de Sabadell, el 7% de Bellaterra, i la resta, de poblacions com Sant Cugat, Badalona, Manresa, Barberà, Montcada, entre d’altres.\nEn les tres edicions anteriors hi han participat, en total, al voltant de 5.000 persones, 250 voluntaris i s’ha recaptat 25.000 euros, donats a La Marató per a la investigació en les malalties que proposa. En la segona edició de la Cursa de la UAB, al 2013, es va fer una aportació de 12.000 euros a La Marató de TV3, destinada a les malalties neurodegeneratives; i l’any passat, al 2014, la xifra es va augmentar a 15.000 euros, donats a La Marató de TV3 per a la investigació de les malalties del cor. Aquestes xifres s’han aconseguit, en definitiva, gràcies a la solidaritat de les persones i entitats participants que han continuat mostrant la seva solidaritat per a la investigació en les malalties que proposa La Marató de TV3.\nUn centenar de persones, la majoria estudiants i personal d’administració, hi van participat des de primera hora del matí, com a voluntaris, col.laborant en les tasques d’organització, coordinats per la Fundació Autònoma Solidària (FAS). Un altre grup d’estudiants del Grau de Fisioteràpia també hi van col·laborar voluntàriament per a ajudar en la recuperació física dels participants, una vegada acabades les curses.\nLa cursa de mobilitat reduïda, d’uns 500 metres de distància, molt emotiva pel valor i esforç que va suposar pels seus participants. En la cursa de mobilitat reduïda hi van participar un total de 83 persones, una dada destacable tenint en compte que són gairebé inexistents aquest tipus de curses adreçades a les persones que pateixen mobilitat reduïda.\nEl diumenge 13 de desembre, coincidint amb la Cursa, en el punt de sortida tindrà lloc la Fira d’Entitats, amb l’objectiu de donar informació i fer visibles algunes malalties als ciutadans. La sensibilització sobre les malalties minoritàries degeneratives i les malalties del cor varen ser els focus de les dues darreres edicions. Enguany afegirem la diabetis i l’obesitat, les malalties metabòliques.\nSORTIDA RETRANSMESA PER TV3\nEls fons que es recullin gràcies a la celebració de la cursa es destinaran a La Marató de TV3, que es destina enguany a la investigació en obesitat i diabetis. En l’edició passada TV3 va retransmetre en directe la sortida de la cursa, dins el programa La Marató, que es va fer durant tot el diumenge a la televisió catalana. El periodista esportiu Pere Escobar va venir al campus per explicar-ho davant les càmeres. Va entrevistar des del punt de sortida a un estudiant corredor i a una voluntària, just moments abans que es donés el tret de sortida de la cursa, a les 11 hores del matí. El Sergi, l’estudiant de doctorat a Veterinària, i l’Olga, PAS de l’Escola d’Enginyeria, van mostrar davant les càmeres la seva emoció i il·lusió de contribuir a una causa solidària com és aquest esdeveniment.\nAquesta cursa l’organitza la UAB, amb la col·laboració de l’Ajuntament de Cerdanyola del Vallès i la Xarxa Catalana d’Universitats Saludables (Us.cat).\nVÍDEO RESUM CURSA UAB 2014\nVÍDEO RETRANSMISSIÓ TV3 DE LA CURSA UAB 2014\nINFORMACIÓ DE LA CURSA LA UAB: http://blogs.uab.cat/lacursadelauab/\nPatrocinadors, col·laboradors i proveïdors cursa 2014


NIX Grup de seguretat | FAQ - NIX Grup de seguretat\nC/ de la Nòria, 15 · Pol. Ind. Vallderiolf · 08430 La Roca del Vallès\n902 525 902 · 93 870 13 00\nEmpresa / Particulars / Comerç\nControl d’accés i Inmòtica KNX\nEn els sistemes de Grau 3, Quan i com és necessari tenir un registre d'imatges? Farmàcies, loteries, etc.\nEls registres d’imatges hauran de guardar-se durant 30 dies, excepte en les entitats bancàries que han de guardar-les durant 15 dies, l’ordre diu que tots els establiments obligats han de tenir enregistrament de video i que a més deu estar connectat amb la central d’intrusió per a l’accés quan sigui necessari des de la receptora. Els establiments obligats tenen 2 anys per tenir sistema d’enregistrament. En aquesta relació s’exclouen les farmàcies que no estan obligades a connectar-se a CRA.\nSi s'ha de fer una ampliació de la instal•lació haig d'actualitzar tot el sistema?\nNo, només de l’ampliació, però s’hauria de recomanar a l’usuari final fer ja l’actualització de tota la instal•lació per complir la llei.\nSón necessàries dues vies de comunicació independents o és suficient tenir una permanentment supervisada amb possibilitat de Backup?\nSón necessàries dues vies que utilitzin mitjans físics diferents (no valdria IP i RTC) o un permanent supervisada (sí valdria IP i RTC).\nEn una oficina bancària s'instal•la un nou caixer el 19 d'agost, després de l'entrada en vigor de la norma. Caldria actualitzar a Grau 3 tota la instal•lació o solament la part que cobreix el caixer?\nEs deuria solament adequar a Grau 3 la part que protegeix el caixer, però es recomana proposar el canvi total a l’usuari final per adequar-se a la legislació.\nPer protegir un aparador, caldria col•locar 2 detectors en el seu interior per poder fer la verificació seqüencial?\nNo, ja que aquests dos detectors s’activarien per la mateixa causa (i possible falsa alarma). S’aconsella utilitzar les càmeres existents per realitzar verificació per vídeo de l’alarma i evitar fer una instal•lació.\nEls casinos i sales recreatives han d'estar connectades a CRA i per tant ser Grau 3?\nExceptuant a les farmàcies, tots els altres establiments obligats han de connectar-se a una central d’alarmes i instal•lar també un sistema d’enregistrament i registre de les imatges.\nDurant el termini d'adequació de deu anys per a un sistema de seguretat de Grau 2 o 3, cal actualitzar tot el sistema?\nNo, cal protegir amb els elements adequats i el Grau exigit en l’aplicació però no cal actualitzar tota la instal•lació, a pesar que això seria recomenable.\nEn el cas que la instal•lació ja està visada, només hi ha un canvi en la prestació de serveis, per la qual cosa no seria necessari actualitzar el sistema, encara que seria recomanable.\nAl mercat hi ha detectors amb doble detector i dues zones d'alarma diferenciades es poden considerar dos elements diferents encara que sigui un únic element?\nNo, comparteixen la mateixa font d’alimentació i els activa la mateixa causa d’intrusió.\nEn una farmàcia amb servei de 24 hores, també està exclosa l'obligatorietat de la instal•lació de mesures electròniques?\nLes farmàcies estan excloses d’estar connectades a CRA.\nDe totes les preguntes respostes, van a editar un document oficial o penjar-les en la web de NIX?\nSí, es farà un document amb les preguntes més freqüents i les seves respostes, així com una guia d’aplicació en la qual estem treballant amb la UCSP i que estaran disponibles a la nostra pàgina web per a la seva descàrrega gratuïta.\nSi la CRA rep només el senyal d'un sensor i avisa al propietari, pot aquest trucar als Mossos d'Esquadra si sospita que hi ha un intrús en la seva instal•lació?\nL’usuari final pot cridar sota la seva responsabilitat a les Mossos d’Esquadra quan ho consideri, la CRA ha de trucar només quan l’alarma estigui confirmada mitjançant un dels procediments especificats en les ordres\nPot la propietat decidir si prescindeix de sirena per a la notificació? En aquest cas ha d'utilitzar doble via de comunicació encara que sigui Grau 2?\nAixò queda explicat en la taula 10 de l’EN50131-1.\nQuan en una instal•lació Grau 2 rebem 1 alarma de1 detector i una altra alarma del tamper del mateix, malgrat no ser 2 senyals d'elements de detecció diferents, tal com s'indica en la verificació seqüencial, es consideraria com a alarma confirmada en ser un tamper el que envia el segon senyal?\nApartat 2º de l’article 7 Ordre 316/2011: Dos detectors i un sabotatge (el tamper és un element anti-sabotatge), per la qual cosa sí es podria considerar una alarma confirmada.\nS'ha d'emetre un certificat de formació per als empleats de l'empresa?\nPer descomptat, seria convenient establir algun estàndard i l’únic control, de moment, és la responsabilitat de l’empresa en les instal•lacions que realitzi. Aquesta pregunta s’inclourà en la guia d’aplicació que s’està desenvolupant com a qüestió.\nQui determina el Grau de seguretat en establiments no obligats i que no vénen reflectits en les OM – per exemple companyies elèctriques o de comunicacions?\nEl Grau de seguretat dels establiments no obligats per les noves OM en principi és el Grau 2, tret que, per l’activitat que realitzin els sigui imposat el sistema de seguretat i la connexió a central d’alarmes com a obligatori, en aquest cas serien instal•lacions de Grau 3.\nLes instal•lacions no obligades no han d'anar signades per l'enginyer de l'empresa. És això correcte?\nTotes les instal•lacions que es connectin a una central d’alarmes han de complir els requisits de l’article 42 del Reglament, i el responsable d’ells i per tant el signant dels certificats és l’enginyer de l’empresa.\nEls manteniments remots no són necessaris si es fa el manteniment anual presencial, és això correcte?\nSegons l’article 43 del Reglament els manteniments necessaris són quatre per any i en el cas de poder realitzar-los bidireccionalment, en les condicions indicades en la norma, serien tres bidireccionals i un de presencial.\nSi un sistema de CTTV forma part del sistema de seguretat, com afecta a aquests sistemes el manteniment presencial i remot?\nPer als sistemes de CTTV es pot verificar el seu correcte funcionament des de la CRA. En cas de falta de connexió o malfuncionamient d’aquestes connexions, s’avisa a l’operador, per això no s’han inclòs en el protocol de manteniment dels sistemes de seguretat que està previst únicament per als sistemes d’intrusió.\nSi tinc 5 edificis, en un d'ells hi ha un vigilant que supervisa el vídeo i veu una acció delictiva o S'ha de donar d'alta com CECON? o Pot trucar als Mossos d’Esquadra?\nSi són 5 edificis en un mateix entorn es consideraria un centre de control local i després de la verificació per part del vigilant de la incidència podria trucar als Mossos d’Esquadra.\nEn cas que els 5 edificis estiguin situats en localitzacions diferents es consideraria una CRA d’ús propi i tindria els requeriments de CRA.\nQuin és el temps mínim en supervisió de comunicacions?\nEl temps mínim és la supervisió permanent.\nEn una instal•lació que ha de ser Grau 2 segons la norma quin tipus de producte de CTTV cal posar?\nNo es defineix en les ordres, tret que s’utilitzi per video verificació, pel que l’Ordre INT/316 indica els requeriments.\nEn el Reglament es diu que les infraestructures crítiques hauran de ser de Grau 4, per exemple una instal•lació de distribució elèctrica: Un hort solar és Grau 3 o és Grau 4? una depuradora és una infraestructura crítica?\nEl Ministeri de l’Interior ha redactat un esborrany de projecte de llei per establir la protecció d’infraestructures crítiques on es defineixen les infraestructures que abasta i que hauran de ser Grau 4.\nSi es fa una modificació per canvis d'estructura i l'empresa instal•ladora que fa la modificació és diferent de la qual va fer la instal•lació, fa falta demanar un nou certificat?\nHas de demanar un certificat només de la part que t’ha instal·lat la nova empresa instal·ladora. També es pot demanar un certificat de la revisió de l’altre material instal·lat però no un certificat d’instal·lació.\nEl 18 d'Agost, les instal•lacions de Grau 2 i 3 que ja estaven connectades a CRA han de complir l'estipulat en el reglament quant a verificació, però els establiments obligats que no estaven connectats fins llavors, tenen dos anys per poder realitzar la connexió, D'aquesta forma si jo desconnecto les meves instal•lacions (joieries), tinc 2 anys per poder adequar-me als protocols de verificació amb CRA?\nEls establiments obligats tenen obligació d’estar connectats a CRA, excepte les farmàcies.\nHa d'haver-hi verificació dels detectors sísmics “si hi ha” en Grau 3. Com la faig? I si només hi ha 1 sísmic?\nNosaltres interpretem que per haver-hi un avís a Policia ha d’haver-hi dos o més trets d’almenys dos detectors diferents, dels 2 instal•lats i en un espai de temps que no superi els 30 minuts. Això inclou els sísmics pel que caldrà dissenyar la instal•lació de tal forma que hagin de saltar un mínim de DOS elements per avisar a Policia. L’Ordre no especifica entre els diferents tipus d’elements, solament diu que l’alarma l’han de donar com a mínim DOS elements.\nEls tècnics han de formar-se per poder treballar en una empresa certificada per signar.\nL’Ordre diu que solament en el cas dels Vigilants serà necessari que es formin en un centre degudament acreditat. En el cas dels tècnics, la qual cosa diu és que l’empresa instal•ladora és la responsable que els instal•ladors tinguin un coneixement exhaustiu de les normes EN-50131. Es requereix que l’Empresa de Seguretat es faci responsable de la formació i perfecte coneixement de les normes per part dels seus empleats.\nHi ha algun format del certificat de finalització d'instal•lació?\nDins de la norma EN-50131-7 hi ha un model de certificat de finalització d’instal•lació i de manteniment, el document es diu “tal com es va instal•lar”\nQuin tractament tindrien els salons recreatius o bingos? Són Grau 2 o 3?\nEs tracta d’establiments obligats a tenir connexió a CRA pel que hauran de ser Grau 3.\nDurant els 10 anys que dóna la norma per actualitzar les instal•lacions, Quin tipus de manteniments remots es poden fer?\nS’hauran de fer manteniments presencials.\nHan de tenir enregistrament d'imatges les loteries, gasolineres, sales de bingo, etc.? en cas afirmatiu, han de tenir verificació de video des de les receptores?\nEn el cas dels establiments obligats com els quals s’esmenten han de tenir *video enregistrament i a més verificació de *video des de la receptora. Aquests establiments tenen un període de dos anys per instal•lar *video enregistrament en cas que no ho tinguin.\nNo has trobat resposta?\nNix et dóna més\nServei i consultoria\nProgramació i posada en marxa\nA NIX, disposem d’un producte únic i exclusiu que aporta protecció antiintrusió a la totalitat del seu habitatge.\nLOCALITZACIÓ PER SATÈL•LIT\nCOMUNICACIONS D’ALTA SEGURETAT\nREGISTRE OFICIAL EMPRESES\nHOMOLOGACIÓ MINISTERI D’INDÚSTRIA\nAUTORIZACIÓ DGP/DGSP nº 2180\nCertificat KNX Partner nº 28598\nAquest web és propietat de Nix Grup de Seguretat S.L. Copyright © 2012 NIX Grup de Seguretat S.L.\nEmpresa inscrita a la Direcció General de la Policia amb el Núm. 2180 i inscrita al Registre RECI: “Instal·ladora mantenidora d'aparells, equips i\nsistemes de protecció contra incendis” amb el Núm. 080150654.


Arran que em van regalar el llibre de Panes Creativos de Daniel Jordà, formo part d'un grup de facebook anomenat #ComandoPanarra de Panes Creativos.\nEn aquest grup, es van proposant una sèrie de reptes, relacionats sempre amb el món del pa. Aquest és el primer repte en el que participo, i que consistia en fer una recepta del llibre Panes Creativos, el Pa de muesli.\nLa recepta ha quedat molt i molt bona, un pa ideal per esmorzar però també per combinar amb salat ;-). El pa l'he fet tal com ve al llibre, simplement que he fet només una peça en comptes de dues.\nJo el vaig combinar per sopar amb formatge philadelphia, tomàquets i herbes aromàtiques. La resta de dies combinat amb melmelada per esmorzar.\n100 gr farina integral (en el meu cas ecològica)\n40 gr de llevat de forner\n200 gr de muesli (en el meu cas ecològic)\nJo l'he pastat amb la màquina de pa. Amb el programa només de pastar ( programa 15 de la panificadora moulinex). o simplement barrejar els diferents ingredients fins que estiguin ben units, incorporant la mantega cap al final\nDeixar reposar 45 m.\nPassat aquest temps, incorporar el muesli a la massa.\nDonar forma al pa, jo en el meu cas ho he posat en un motlle rectangular, però també es pot dividir en dos i donar formar de bola. Jo he untat el motlle amb una mica de mantega perquè no s'enganxi.\nDeixar reposar fins que dobli el volum\nAfegir una mica de muesli per sobre, per guarnir.\nPre-escalfar el forn i coure el pa al forn, a 200º ( jo ho he posat a 220º) durant 20-25 minuts\nDesmotllar amb cura i deixar refredar sobre una reixeta perquè no s'estovi.\nPer cert, el llibre és aquest i conté receptes de pa molt originals :-). Per exemple el pa de curri, de xocolata i maduixes, d'ibèrics etc... No serà l'últim pa que faci ! Com veieu el tinc dedicat, ja que fa poc vaig fer un curs amb el Dani, un curs que us recomano molt i molt i que aviat en faré una crònica\nEn Daniel Jordà elabora també pans per molts chefs amb estrella michelín. Us deixo un vídeo amb uns dels seus panets més famosos.\nAquest tipus de pans són els meus preferits per esmorzar, molt complets i molt gustosos.\ndivendres, 31 de gener, 2014\nLina, ets una panarra consumada! Petons!\nHola noies, us recomano que si passeu per bcn visiteu la botiga de panes creativos us agradarà molt\nGràcies, petons !!!


Les creences i el lideratge del nou món\n© Les creences i el lideratge del nou món\nLes creences són idees, condicionaments mentals, suposicions que un coneixement determinat és veritable, són, en definitiva, formes d’entendre la realitat i el que ens envolta. Ramsey, de forma metafòrica, ens proposa que una creença és un mapa gravat en el sistema que ens guia o orienta en el món per trobar la satisfacció de les nostres necessitats.\nLes creences poden provenir de forma externa, és a dir, explicacions culturals, socials, polítiques, familiars, organitzacionals o de l’entorn que ens envolta, que arriben a nosaltres i les fem nostres, o simplement ens les creiem. O també poden formar-se internament, és a dir, quan sorgeixen dels mateixos pensaments, experiències o conviccions, tenint-les en molts casos molt arrelades per portar-les des de la infantesa. Habitualment, aquestes queden gravades en el nostre subconscient i, davant d’una situació similar a la que vivim en algun altre moment donat, sorgeixen de manera automàtica sense posar-les en dubte ni qüestionar-les, acceptant-les com una veritat absoluta.\nExisteixen moltes autores, professionals, fòrums... en els quals s’expliquen diferents creences que arriben a limitar-nos: per exemple, la creença que no podem realitzar alguna cosa perquè no som vàlids, que no podem assolir un objectiu perquè no ens el mereixem, que és impossible que succeeixi un fet determinat perquè així ho hem viscut des de sempre, etc. I així podríem definir una infinitat d’exemples.\nAra, en un tres i no res, el món està vivint una situació impensable deu mesos enrere, que ens permet parar i començar a qüestionar-nos moltes de les creences referides al sistema que tenim creat, a la vida que vivim i com la vivim, a la manera com ens relacionem amb els altres, a com liderem les organitzacions i els equips que en formen part, el teletreball, la formació, els nostres veritables potencials i capacitats...\nEstem vivint un moment privilegiat que ens farà evolucionar i que ens està demanant que deixem caure els vels que entelen la nostra mirada, que posem davant les nostres creences i ens demanem si ens serveixen o ens paralitzen, que deixem de competir i ens unim per progressar, que escoltem el nostre cor per sentir més confiança en la vida, que estimem i valorem el que tenim i el que fem, que creem i construïm des de l’amor, l’empatia i la serenitat.\nMentre escric aquest últim paràgraf, ho faig pensant en les organitzacions i em plantejo una sèrie de qüestions per compartir amb tu, líder: que en les empreses es parli d’objectius, ràtios de gestió, economia, diners, rendiment, capacitats, treball i desenvolupament, però no toqui parlar del cor, d’amor i de l’Ésser, és una realitat o una creença? Què passa si dirigeixo des del cor, si estimo les persones que formen equip amb mi, si confio en les persones, si obro espais que permetin créixer personalment, encara que això signifiqui que les persones volin de l’organització, si deixo fluir la intuïció de l’Ésser?\nNo sé si estareu d’acord amb mi que estem en un moment en què el món s’obre a nous escenaris. Si és que sí, reflexionem sobre si volem ser líders que permetin aquesta obertura i facilitin l’expansió d’aquesta. No ens quedem amb les creences que ens han marcat fins avui. Ajudem a construir noves realitats, amb el cor obert i des de l’Amor.


Oscar, amb el rostre abatut de pensar, es reuneix amb la seva amiga Emília en un bar a prendre un cafè. Deprimit, descarrega en ella les seves angoixes: .. Que el treball, que els diners, que la relació amb la seva parella, que la seva vocació ... tot semblava estar malament en la seva vida. Emília va introduir la mà a la cartera, va treure un bitllet de 100 euros. I li va dir:\n- Oscar, vols aquest bitllet?\nOscar, una mica confós al principi, immediatament li va dir:\n- Doncs clar, Emília ... són 100 euros., Qui no els voldria?\nLlavors Emília va agafar el bitllet en una de les seves mans i el va arrugar fins a fer una petita pilota. Ensenyant la ma amb la "piloteta" verda a Oscar, va tornar a preguntar:\n- Emília, no sé què pretens amb això, però segueixen sent 100 euros., Doncs clar que els agafaré si me'ls dónes.\nLlavors Emília va desplegar l'arrugat bitllet, el tira a terra i el trepitja amb el seu peu, estava brut i marcat.\nAhir al migdia vaig sentir una entrevista per Radio Ebre a Lluis Garcia, propietari del restaurant L'estany casa de fusta, al Delta, com en altres vegades, van parlar una mica de les perspectives que ell veu sobre el turisme al territori. No fa gaire que la Generalitat li ha atorga't la medalla de turisme en reconeixement a la seua " dedicació i esforç continuat en favor del turisme a Catalunya" des de fa mes de 20 anys. Vaig notar, no obstant, un cert ressentiment per la tardança en que ha arribat el reconeixement, la qual cosa, sembla signe de falta de modèstia, però jo ho entenc com un rampell de sinceritat i absència d'hipocresia; vaig entreveure en les seves paraules ( pot ser una apreciació subjectiva) un lament perquè al territori ningú hagués mogut un dit per aquest reconeixement , cal dir que la iniciativa va sorgir, segons ell mateix va dir, d'una associació provincial, no voldria pensar -o si- que això ha estat degut al seu pas per la política…\nSeguint amb la serie d'interpretacions a la guitarra, avui presento una peça molt coneguda " El Condor pasa". L'interpret es el peruà Raúl García Zárate i nomes cal donar una ullada a aquest enllaç per saber el que s'ha escrit d'ell. De la seva Web he extret el següent fragment de la seva biografia:\n"Raúl García Zárate, abogado de profesión, cesante del Poder Judicial con 25 años de servicio y músico autodidacta con más de 60 años de trayectoria artística, nació en el año 1932 en la ciudad de Ayacucho. Interpretó la guitarra desde la edad de ocho años y ofreció su primer recital a los doce años en su tierra natal".\nAnant al fons del tema, i deixan…\nEn el moment en que deixes unes fotos a la xarxa sense cap restricci…\nAvui, a Mallorca, s'ha produït l'ensorrament d'un hotel que s'estava reconstruint i han resultat morts quatre treballadors. Segons diuen les primeres noticies l'obra no tenia els permisos necessaris i existien ordres de paralització de les obres. Independentment de la responsabilitat de l'Ajuntament al no executar l'ordre de paralització a traves de la policia local, també cal dir que la inspecció de treball hauria d'esmerçar-se mes en el seguiment i control de determinades obres que, com sembla en aquest cas, les mesures de prevenció de riscos laborals, no devien ser precisament respectades especialment. Peró també s'ha de reconèixer que en massa ocasions passem per davant d'una obra on podem veure als treballadors sense casc que, com diu la llei, es un equip de protecció individual ( EPI) que no sempre es respecta i, vull pensar, que es un element que les empreses si que proporcionen al personal, una altra cosa son les mesures i proteccions…\nJa fa uns dies, vaig sentir unes declaracions del president de la cambra de comerç de Tortosa on arremetia contra l'ex-alcalde Sabate, tot contestant a les critiques que aquest va fer amb motiu de que la organització de la fira CASAinNOVA fos encarregada a una empresa de Tarragona i no a una d'aquestes terres.\nMora s'ha felicitat de manera irònica de que Sabate es dediques a defensar les empreses de les Terres de l'Ebre i de que no fes com quan la darrera Vaga General, que l'acusat de ser el màxim instigador i líder dels piquets " quan anava pels comerços aconsellant a la gent que millor que tanquessin les portes" .\nPotser es que ha sortit del armari, però, la vehemència verbal del Sr Mora crec que mes valdria que la reserves per a ocasions mes productives, ja que parlem d'empreses.\nSr. Mora, una cosa es tindre una empresa, una altra es ser un emprenedor i una altra es dirigir o presidir una entitat d'empreses. De fet el seu predecessor potse…\nNo hi estic d'acord i, sigue amb l'excusa que sigue, benvinguts siguen aquests dies en els que es fomenta la fraternitat, els desitjos de pau i prosperitat etc. Si, es cert que aquests desitjos s'haurien d'estendre a la resta de l'any i no exclusivament a uns dies concrets que, a mes a mes, sembla que ens obliguen a sentir d'una determinada manera; però per …\nDarrerament s'esta comentant sobre la intenció del govern de regular els concursos televisius que es fan sobre tot per les nits i que la gent hi participa a traves del telefon. Segons denuncies d'alguna associació de consumidors hi ha gent que ha rebut factures de telefon per import de 6/7.000 Euros. Tot arranca a partir del moment que es truca a aquests programes que fan servir els numeros 905, que de fet ja son mes cars que els normals ( mes d'un euro/minut ), la veu enregistrada convida a la gent a pitjar una tecla si es vol que de manera automàtica i continuada es vagi trucant fins acabar el programa que de manera mecànica, la qual cosa pot representar de l'ordre de 600 trucades. El greu de la situació es que la " veu virtual ", del que no adverteix es del que pot representar les successives " rellamades". D'aquí la denuncia dels consumidors.\nVal a dir que, exceptua'n les cadenes publiques, de les privades, no n'hi ha cap que se'…\nAhir es va fer public que Tortosa formara part d'un catàleg on apareixen pobles i ciutats candidats a acollir rodatges d'espots o pelicul·les amb l'oferiment d'uns indrets concrets de la ciutat: La llotja, Jardins del príncep, Xiquina, Carrer Sant Domenech etc. Aquest fet m'ha fet vindre al cap quan, ara fa 3 anys, es van rodar unes escenes de la pel·licula El Perfum, concretament al riu, al davant del mercat i mes amunt, a l'alçada de l'escorxador a Remolins.\nPrimer vam haver d'anar al club de rem que és on ens van fer una foto i demanar les dades, telefon, edat i poca cosa mes. Fent-ho gros podríem dir que es tractava del casting. Al cap d'uns dies em van trucar per a dir-me que havia estat seleccionat i que un determinat divendres de no recordo quin mes, em presentes a l…\nDe manera inesperada, el que m'havia estat apuntant amb el revòlver, amb un gest dirigit a un dels seus companys ( el que semblava mes desequilibrat, encara que sempre he pensat que ho simulava ) li va donar a entendre que se'n fes càrrec del que possiblement podia tenir les claus o combinació de la caixa fort que, per la inconscient insinuació de la companya del costat, s'havia entès que era jo. S'atansa cap a mi i amb l'escopeta de canons retallats em fa els gest inequívoc de que l'acompanye ( era el mateix que ja ho havia fet al començament de la nit) dient-me: " a la caja". Efectivament, al costat, a deu metres, en mig de les oficines, hi havia una caixa fort d'aquelles d'abans la guerra, de més de metro i mig d'altura, un cop allí amb els canons a la mandíbula pressionant lleugerament, em deia repetidament: " abre la caja", i jo, també repetidament: " no las…


L'hort ja està en marxa - Centre / Escola Tarragona Paràlisis cerebral\nTot i que podeu pensar que l'hivern és una època en que l'hort està en repòs, esperant que arribin els dies més càlids de la primavera, això no és així. En absolut. Precisament, és l'hivern l'època en que tenim més plantes. El motiu és ben senzill: si plantem a la primavera, els fruits solen arribar al mes d'agost que és quan nosaltres fem vacances. Per tant, ens resulta més efectiu plantar a la tardor i recollir la collita a finals d'hivern o primavera. Aquest any vam començar el curs plantant calçots i alls. Tant els calçots com els alls han crescut molt bé. Ara només falta posar data a la calçotada que fem anualment. Aquest any, esperem, bona part dels calçots seran de collita pròpia. I amb els alls, ben tendrets, farem truites delicioses per menjar entre tots els nois, noies i monitors.\nTambé hem plantat –una miqueta més tard- unes quantes faveres. Les faves sempre han funcionat molt bé al nostre hort i aquest any sembla que tampoc serà uns excepció ja que estan creixent prou bé. Tot i que encara trigaran uns 2 mesos a oferir-nos els seus fruits, ja m'estic imaginant les espectaculars truites de faves tendres, dignes de recollir alguna estrella Michelin.


Activitats i horaris – Mares, pirates i princeses\nLes nostres activitats es realitzen en un espai ampli -quasi 100m2, mulifuncional -obert o separat en fins a quatre ambients-, segur -sense barreres arquitectòniques- i adaptable en funció de qui rep l’activitat. Prova una activitat, t’hi trobaràs a gust.\nEls nens i nenes realitzen les activitats juntament amb el pare/mare o ambdós. Estan pensades per a la seva estimulació sensorial, i es basen en el joc, la música, la psicomotricitat i l’interacció amb els altres nens.\nEscoleta Educació lliure Enxaneta +info Tots els matins, de 9h a 15h\nHATHA IOGA amb l’Amanda Dilluns a les 18:00h:\nLa pràctica del ioga ens aporta beneficis en diferents nivells: ens ajuda a reduir l’estrès (físic i mental), el treball i control de la respiració ens permet alliberar les toxines del cos i gestionar millor les emocions.\nEn aquestes sessions de Hatha Ioga es fan moviments suaus i lents per arribar progressivament a les postures (asanes). Es tracta d’harmonitzar les diferents parts del cos, tant físiques com mentals, per guanyar en flexibilitat, vitalitat, equilibri energètic, millorar la respiració i en general l’estat de salut.\nActivitat que es realitza en grups reduïts, de màxim 6 persones, apta per joves a partir de 12 anys. Per aquest motiu és ideal per compartir una rutina saludable amb el teu fill adolescent.\nActivitat setmanal d’1 hora. Preus: 50€ mensuals. Mare + adolescent: 70€ mensuals.\nMÚSICA EN FAMILIA amb Christophe (2 a 6 anys) Dimecres a les 17:30h\nPrograma emocionant i complet de música, moviment i percussió que ajuda als nens i nenes a completar el camí del desenvolupament de la música infantil des del seu naixement fins als 8 anys.\nLes sessions estan dissenyades per ajudar els infants a desenvolupar les seves habilitats de ritme, obtenir un nivell més profund de comprensió musical i preparant-los per a la formació musical formal.\nActivitat setmanal de 50 min. Preu: 180€ trimestrals (12 sessions).\nJOC LLIURE I EXPERIMENTACIÓ Dijous a les 17:00h (menors de 3 anys) i a les 18:00h (de 3 a 5 anys)\nActivitat ideal per compartir amb el teu petit una bona estona. Cada setmana es proposarà una activitat diferent com caixes i cartrons, teles i pilotes, taula de llum, instruments, circuits de psicomotricitat, etc. perquè els petits gaudeixin explorant les seves capacitats de forma lliure sota una mirada respectuosa.\nActivitat setmanal d’1 hora. Preu: 50€ mensuals.\nVIU ELS CONTES Un divendres al mes a les 17:30h (de 2 a 6 anys)\nEn aquesta activitat l’Anna ens explicarà un conte com mai ningú ho havia fet. Ens farà viure el conte a través de la música, els balls, el moviment, els jocs, etc. acabant amb una vivència creativa i col·laborativa amb tot el grup.\nActivitat d’1 hora. Preu: A partir de 15€/sessió (depenent de l’activitat).\nSi vols saber si hi ha places per a alguna activitat contacta amb nosaltres a través d’aquest formulari:\nEls caps de setmana i els periodes de vacances també estem actius: consulta els Casals i les Festes d’aniversari. Et sorprendrem!


Afluència "moderada" d'esquiadors a Naturlandia en el primer dia d'obertura\nL'estació valora positivament l'acollida per part dels assistents, que tenien a disposició un quilòmetre de pista\nLa pista de Prat de Conangle, durant la jornada d'avui\nLa pista de Prat de Conangle, durant la jornada d'avui.\nNaturlandia obre avui al públic\nTècnics de Naturlandia adequant l'estació d'esquí.\nActualitzada 08/12/2020 a les 16:28\nNaturlandia ha obert avui al públic nacional l’estació d’esquí de fons de la Rabassa amb una afluència "moderada", segons han indicat des del parc, que ha fet una valoració positiva de la rebuda de l'obertura per part dels assistents. El domini lauredià ha tingut condicionada la pista de Prat de Conangle, d'un quilòmetre, la qual ha estat freqüentada en tot moment, en part pels membres del Nòrdic Esquí Club La Rabassa.\nL'estació treballa per ampliar la superficie esquiable aprofitant les recents nevades. La intenció del parc és obrir parcialment durant el cap de setmana l'estació, així com les activitats paral·leles d'oci i natura. A més, s'aniran ampliant les propostes d'acord amb les decisions que es prenguin des de Govern. Des de Naturlandia han remarcat que l'esquí de fons és una de les activitats que s'ha permès a tota Europa, ja que no és necessari cap remuntador mecànic.\nEls usuaris han pogut utilitzar el forfet de temporada d’hivern de l’estació o el passi de dia, que tenia un descompte del 50%, i era gratuït per a les persones que han llogat el material. Naturlandia també oferirà el cap de setmana del 12 i 13 una promoció que inclou el forfet, el material i una hora de classe col·lectiva per 25 euros en cas de ser adult i de 18 per als infants de 6 a 13 anys.\nD’altra banda, la recollida de firmes per reclamar l’obertura de les estacions per als residents a través de Change.org acumula més de 4.700 firmes. La petició està adreçada al Govern i als dominis esquiables i argumenta que els subscriptors entenen la situació generada per la pandèmia, però que la lleialtat als estats veïns “no hauria de perjudicar els ciutadans durant les festes de Nadal”.\nDoncs penso que és una bona noticia. Al menys un espai més obert per trobar opcions ludiques, que molta falta ens fa. Tots sabem perque tenim les estacions d'alpi tancades! Haviem d'obrir frontera amb França!\nLes estacions d'esqui de fons no tenen remuntadors, pels que no estan al corrent per la seva ignorancia!\nPensava que estava prohibit obrir pistes pero veig que no. Aquí cada un fa el que vol!\nLlum va dir..Bravo!!! Molt bona iniciativa. Jo no sóc esquiador, però ens doneu una sensació de tornada a la normalitat. La mascareta penso que és obligatòria també en espais oberts però estan a més de 1,5 m de distància.... Calculo\nEstas com un llum! La mascara es lo mes estupit q podem fer, un acumulador de tot tipus de bacteries, pero tú ets concient la liada q nomes hi hagin 1km obert? La madre nos patio normal q els.politics fagin lo q vulguin amb una societat tan estúpida e ignorant...\nPerò, no estava prohibit obrir pistes? En fi, cap criteri, tothom va per lliure. Naturlandia? Només el nom, ja no donen ganes d'anar.\nBravo!!! Molt bona iniciativa. Jo no sóc esquiador, però ens doneu una sensació de tornada a la normalitat. La mascareta penso que és obligatòria també en espais oberts però estan a més de 1,5 m de distància.... Calculo\nMolt bona iniciativa, almenys sant julià pensa en els del país.\n#2 Naturlandia que em roba el cor.\nBona notícia, especialment per als lauredians, si recordem que Naturlandia deu al comú 9,1 milions d'euros. ¡Gaudim de la neu fresca i Felicitats a l'equip directiu del parc! Només hi ha dues coses que ens amargaran una mica el raïm de cap d'any: preocupa pensar en la quantitat de diners que el comú haurà d'enviar al parc per maquillar els resultats comptables del 2020; i preocupa pensar també que farem un gran ridícul a nivell nacional al no aportar la nostra parròquia res o gairebé res al fons de solidaritat de govern.\nNo es obligatori la mascareta a tot arreu, fora inclos?


La mirada d’Henry i un partit difícil de predir\nLa mirada d’Henry i un partit difícil de predir FRANCK FIFE / AFP\nPeriodista i entrenadoraSi podeu conviure amb el rodolí del títol -és molt dolent, disculpeu!-, podrem començar a visualitzar el França-Bèlgica, la primera de les semifinals d’aquest Mundial tan europeu. No és gens fàcil anticipar per on poden anar els trets, perquè arribats a la penúltima estació no tinc clar si Deschamps i Martínez preferiran potenciar-se o voldran amagar les debilitats. Podreu dir que és l’equació que apareix sempre quan es tria un pla operatiu, i que no és res més que el resultat d’una balança que mesura la confiança, força o por que tinguin uns i altres. I és cert, això hi és sempre, no cal que es juguin unes semifinals de Mundial per pensar-hi més.\nPerò el context -realitat de seleccions i partit de final sí o final no- exagera una mica més aquests dubtes habituals d’una prèvia de partit. I en aquest cas, se m’accentua perquè no tinc gens clar si dues seleccions amb tants arguments ofensius com França i Bèlgica se senten més còmodes atacant molt o atacant més selectivament.\nM’explico. L’última actuació belga va pensar-se des de la rèplica, aprofitant-se de la impaciència del Brasil per atacar i desplegar-se amb tot. Robert Martínez va saber veure aquests aires de grandesa de la canarinha i va fingir ser inferior per multiplicar la capacitat de contraatac de la seva Bèlgica. Però aquest pla, que incloïa detalls sorpresa a l’alineació -amb De Bruyne de fals nou i Chadli i Fellaini al mig del camp- no podrà reproduir-se íntegrament perquè m’imagino una França més protegida que el Brasil sense Casemiro.\nKanté, desprotegit a l'esquena de Pogba\nPerò ¿què vol dir més protecció en aquesta França tan versàtil i tan completa? L’equip bleu és una fusió de moltes coses, tècnica i potència encaixades en moments de joc directe i d’atacs pausats amb els laterals incorporats, de provocar l’anada i vinguda, de córrer darrere de Mbappé o Pogba o de deixar-los córrer sense perdre la posició. Fa la sensació que França ha anat fent sense convèncer, però la veritat està en com de forta o dèbil se sent ella mateixa.\nConduccions pel carril central de Pogba\nI aquí entra en joc la mirada de Thierry Henry. Més que mai, els ulls de l’exdavanter seran claus per intuir les intencions de Deschamps, per esbrinar si França camina a pas ferm o si ha acumulat dubtes. Ell, que pensa en francès quan entra en un vestidor, sap el codi secret d’aquests moments i potser sabrà si França es decanta més per prendre mesures de contenció per la por de perdre o si anirà de país gran contra veí-germà petit. És a dir, si reforçarà la zona de Kanté per no exposar-lo sol al joc interior belga o si mantindrà la valentia de Pavard per equilibrar la banda i fer sostenible l’atac amb tres puntes per dins.\nMbappé, Griezmann i Giroud es concentren a zona central de l'àrea\nContra això, els dilemes de Bèlgica tampoc són senzills. Sense Meunier, sancionat, el cos potser demana a Robert que revisi la fórmula dels tres centrals per encaixar-hi un bon focus de desequilibri per la dreta (Chadli), però això desajusta l’esquema que ha anat funcionant en els últims dies. Qui sap si aquesta obligació d’introduir un canvi tornarà a ser la sort de Bob Martínez. I qui sap si tornarà a tenir un gran pla per a Hazard, Lukaku i De Bruyne.


Manifest per la Cultura – La Garriga Societat Civil / La Garriga Guerrera\nEl passat 13 d’octubre várem ser invitades a compartir un espai de reflexió al concert de la Clara Peya al Patronat. Vem considerar necessari realitzar un reclam de cara a la precarització de la cultura. Compartim amb vosaltres el manifest que vàrem presentar.\n“Agraïm moltíssim la invitació del grup.\nDes de l’entitat La Garriga Societat Civil sempre ens hem posicionat a favor de l’educació, la cohesió social, la conscienciació política, el debat i el coneixement ja sigui en projectes solidaris de cooperació a milers de kilòmetres de distància, com en el nostre municipi. Avui aprofitem aquest espai que la companyia de Clara Peya ens ha ofert per reivindicar un tema que ens sembla fonamental i sobre el que volem interpel·lar-vos a tot i totes: l’accés a la cultura.\nLa greu crisi econòmica de la qual no ens hem recuperat i el fet que les polítiques públiques dels últims anys s’hagin prioritzat altres àmbits implica que no s’estiguin dedicant prou recursos al sector cultural i de lleure.\nAixò no només ha implicat una fragilització del sector sinó que ha accentuat les desigualtats d’accés a la cultura en tots els seus aspectes: esdeveniments puntuals, educació, aprenentatge artístic, formació musical o lleure personal. Avui, gràcies a la iniciativa de l’equip de la Clara Peya han pogut venir algunes persones de manera gratuïta o amb reduccions, persones que, si no fos per aquest compromís personal, no haguessin vingut a aquest concert.\nEns preocupa aquesta situació ja que considerem que la cultura no és una opció.\nEngloba aspectes fonamentals pel desenvolupament de les persones al llarg de les seves vides. La cultura és empatia, ens fa viatjar, ens ofereix mirades noves, ens connecta amb les nostres emocions i ens permet conèixer l’altre. És per aquest motiu que creiem que la cultura ha d’estar integrada en la vida quotidiana del conjunt de la ciutadania del nostre municipi.\nAmb la legislatura recentment encetada, interpel·lem als responsables municipals a debatre les mancances i fixar un objectiu de futur en les prioritats i els nous camps en els quals han d’incidir les polítiques culturals de la Garriga.\nIncrementar la dotació econòmica en els nous pressupostos municipals, estudiar una política de beques per a joves sense recursos econòmics. Contemplar la urgència de pal·liar la vulnerabilitat dels joves que queden exclosos en les activitats que s’organitzen en el poble.\nCreiem que aquestes haurien de considerar la cultura com una eina clau pels següents reptes, disminuir les desigualtats entre els garriguencs i incrementar la cohesió social del nostre municipi\nPerquè la cultura no és un luxe, és una necessitat.